CELEX: C2004/273/13
Language: sl
Date: 2004-11-06 00:00:00
Title: Sodba Sodišča (prvi senat) z dne 16. septembra 2004 v zadevi C-28/03 (predlog za sprejem predhodne odločbe Symvoulio tis Epikrateias): Epikouriko kefalaio proti Ypourgos Anaptyxis (Zavarovalništvo — Člena 15 in 16 Prve direktive 73/239/EGS — Člena 17 in 18 Prve direktive 79/2267/EGS — Postopek likvidacije zavarovalnega podjetja po razveljavitvi dovoljenja — Vsakokratni vrstni red prednostnih pravic terjatev iz delovnega razmerja in terjatev iz zavarovanja)

6.11.2004   
            
            
               SL
            
            
               Uradni list Evropske unije
            
            
               C 273/7
            
         
      SODBA SODIŠČA
   
   (prvi senat)
   z dne 16. septembra 2004
   v zadevi C-28/03 (predlog za sprejem predhodne odločbe Symvoulio tis Epikrateias): Epikouriko kefalaio proti Ypourgos Anaptyxis (1)
   
   (Zavarovalništvo - Člena 15 in 16 Prve direktive 73/239/EGS - Člena 17 in 18 Prve direktive 79/2267/EGS - Postopek likvidacije zavarovalnega podjetja po razveljavitvi dovoljenja - Vsakokratni vrstni red prednostnih pravic terjatev iz delovnega razmerja in terjatev iz zavarovanja)
   (2004/C 273/13)
   Jezik postopka: grščina
   V zadevi C-28/03, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Symvoulio tis Epikrateias (Grčija) z dne 23. oktobra 2002, ki je prispel na Sodišče 24. januarja, v postopku Epikouriko kefalaio in Ypourgos Anaptyxis ob sodelovanju Osmospondia Asfalistikon Syllogon Ellados, je Sodišče (prvi senat), v sestavi P. Jann predsednik senata, A. Rosas in S. von Bahr, sodnika in R. Silva de Lapuerta, sodnica in K. Lenaerts (poročevalec), sodnik, generalni pravobranilec: L.A. Geelhoed, sodni tajnik: M.-F. Contet, glavna administratorka, dne 16. septembra 2004 razglasilo sodbo, katere izrek se glasi kot sledi:
   Člena 15 in 16 Prve Direktive Sveta 73/239/EGS z dne 24. julija 1973 o usklajevanju zakonov in drugih predpisov o začetku opravljanja in opravljanju dejavnosti neposrednega zavarovanja razen življenjskega zavarovanja, spremenjena z Drugo Direktivo Sveta 88/357/EGS z dne 22. junija 1988 o usklajevanju zakonov in drugih predpisov o neposrednem zavarovanju razen življenjskega zavarovanja, ki opredeljuje določbe za učinkovito uresničevanje svobode opravljanja storitev in spreminja Direktivo 73/239/EGS in z Direktivo Sveta 92/49/EGS, z dne 18. junija 1992 o usklajevanju zakonov in drugih predpisov o neposrednem zavarovanju razen življenjskega zavarovanja in spreminja direktivi 73/239/EGS in 88/357/EGS (Tretja Direktiva o premoženjskem zavarovanju), ter člena 17 in 18 Prve Direktive Sveta 79/267/EGS z dne 5. marca 1979 o usklajevanju zakonov in drugih predpisov o začetku opravljanja in opravljanju dejavnosti neposrednega zavarovanja spremenjena z Drugo Direktivo Sveta 90/619/EGS z dne 8. novembra 1990 o uskladitvi zakonov in drugih predpisov o neposrednem življenjskem zavarovanju in določbah za olajšanje učinkovitega uresničevanja svobode opravljanja, ki spreminja Direktivo 79/267/EGS in z Direktivo Sveta 92/96/EGS z dne 10. novembra 1992 o uskladitvi zakonov in drugih predpisov o neposrednem življenjskem zavarovanju in spreminja direktivi 79/267 in 90/619 (Tretja Direktiva o življenjskem zavarovanju) ne nasprotujejo nacionalni zakonodaji, na podlagi katere v primeru stečaja, likvidacije ali podobnega primera plačilne nezmožnosti zavarovalnega podjetja za kritje zavarovalniških rezervacij za poravnavo terjatve iz delovnega razmerja pred poravnavo iz zavarovanja, kolikor ta zakonodaja priznava le-tem prednostno pravico, ki obsega poleg zavarovalniških rezervacij še drug del aktive podjetja in se lahko na podlagi odločbe ministra razširi na celotno premoženje podjetja.
   
      (1)  UL C 70, 22.3.2003.